નડિયાદ : મહેમદાવાદ તાલુકાના વાંઠવાળી ગામમાં વિદેશીદારૂની એકટીવા વાહન લઇને હેરાફરી કરતાં એક ઇસમને કપડવંજ ડિવિઝન સ્કવોર્ડે ઝડપી પાડયો હતો. પોલીસે વિદેશી દારૂની ૬ બોટલ તથા એકટીવા હાન સહિત રૂ. ૩૩૮૦૦નો મુદ્દામાલ હસ્તગત કર્યો હતો. વધુમાં પ્રાપ્ત વિગતો મુજબ કપડવંજ ડિવિઝન પોલીસ સ્કવોર્ડ દ્વારા નાઇટ પેટ્રોલીંગ કરી રહ્યા હતા ત્યારે બાતમી મળી હતી કે વાંઠવાળી ગામમાં રહેતો એક ઇસમ એકટીવા વાહનમાં વિદેશી દારૂની હેરાફેરી કરે છે. આ બાતમી નાઆધારે પોલીસે એકટીવા સાથે મનોજ માધાભાઇ તળપદા (રહે. રામાપીર મંદિર પાસે, વાંઠવાળી) ને ઝડપી પાડયો હતો. પોલીસે એકટીવાની તલાશી કરતાં વિદેશી દારૂની ૬ બોટલ કિ.રૂ. ૩૦૦૦ મળી આવી હતી. ટુલ્હીલર વાહન, મોબાઇલ ફોન અને વિદેશી દારૂ મળીને કિ.રૂ. ૩૩૮૦૦ મુદામાલ હસ્તગત કર્યો હતો. મહેમદાવાદ પોલીસે મનોજ તળપદા વિરૂધ્ધ ગુનો નોંધીને વધુ તપાસ હાથ ધરી છે.